
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Κοινότητας Σταυρακίου, Ν. Ιωαννί- 


νων.■. ) 

Τροποποίηση σχεδίου διανομής συνοικισμού Χαροκοπιού Κοινότη¬ 
τας Πετροβουνίου, Ν. Ιωαννίνων. 2 

Καθορισμός ορίων, όρων και περιορισμών δόμησης στους οικισμούς 
ΑΛΩΡΟΣ, ΝΕΡΟΜΥΛΟΙ, ΠΡΟΔΡΟΜΟΣ, ΣΩΣΑΝΔΡΑ, της 
Επαρχίας Αλμωπίας του Ν.· Πέλλας. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3928 ( 1 ) 

Τροποποίηση ρυμοτομικού σχεδίου Κοινότητας Σταυρακίου, Ν. Ιωαννίνων. 
Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις: 

α) Του Ν.Δ/τος της 17.7.1923 «περί σχεδίων πόλεων κ.λπ.» (ΦΕΚ 
228Α/16.8.1923). 

β) Του Ν. 1337/83 (ΦΕΚ 33Α) «περί οικιστικής πολιτικής» και 
ειδικότερα του εκτελεστικού του άρθρου 38 Π. Δ/τος 2.4.85 ΦΕΚ 


225 Δ «περί μεταβίβασης αρμοδιοτήτων στους Νομάρχες για τροπο- 
οιήσεις σχεδίων αγροτικών οικισμών». 

γ) Του άρθρου 37 του Ν. 3200/55 «περί αποκέντρωσης κ.λπ.». 

2. Τις με αριθμούς 32/86 και 59/85 αποφάσεις του Κοινοτικού 
Συμβουλίου της Κοινότητας Σταυρακίου. 

3. Τη σύμφνη γνώμη του Σ.Χ.Ο.Π. του Νομού, που διατυπώνεται κατά 
πλειοψηφία στην υπ’ αριθμό 10/22.5.86 γνωμοδότησή του υπέρ της 
προτεινόμενης τροποποίησης του Ρ.Σ. της Κοινότητας Σταυρακίου με τις 
παραπάνω αποφάσεις του Κοινοτικού Συμβουλίου, αποφασίζουμε: 

Εγκρίνουμε την τροποποίηση του ρυμοτομικού σχεδίου της Κοι¬ 
νότητας Σταυρακίου και συγκεκριμένα την κατάργηση του με 
αριθμό τεμαχίου 44 κοινόχρηστου χώρου και διαπλάτυνση του 
παρακείμενου κοινοτικού χώρου και διαπλάτυνση του παρακείμε¬ 
νου κοινοτικού δρόμου μέχρι τα όρια των ιδιοκτησιών με αριθμούς 
τεμαχίων 112 και 113 όπως φαίνεται στα συνημμένα θεωρημένα 
από την Προϊσταμένη του ΤΠ — ΠΕ Ιωαννίνων σχετικά πρωτότυπα 
διαγράμματα σε κλίμακα 1:200. 

Η απόφαση αυτή ισχύει από της υπογραφής της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 30 Μαϊου 1986 
Ο Νομάρχης 

ΒΑΣ. ΜΠΡΑΚΑΤΣΟΤΛΑΣ 

ΑΡιθ, 3163 (2) 

Τροποποίηση σχεδίου διανομής συνοικισμού Χαροκοπιού Κοινότη¬ 
τας Πετροβουνίου, Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη 

1. Τις ισχύουσες διατάξεις: 

α) Του Ν. Δ/τος της 17.7.1923 «περί σχεδίων πόλεων, κωμών 
κ.λπ.» όπως συμπληρώηκε με το Ν. Δ/γμα 690/48. 

β) Του Ν. 3200/55 «περί διοικητικής αποκέντρωσης». 

γ) Του Π. Δ/τος 2.4.85 (ΦΕΚ 225Δ/85) «περί μεταβίβασης αρμοδιοτή¬ 
των στις Νομαρχίες». 

2. Την αριθ. 46/1985 απόφαση του Κοινοτικού Συμβουλίου Κοινότητας 
Πετροβουνίου με την οποία προτείνεται η τροποποίηση του οικ. τετρ. 19 
και η αλλαγή του από χώρο πλατείας σε χώρο πνευματικού Κέντρου. 


3. Την αριθ. 5/17.4.1986 γνωμοδότηση του Συμβουλίου Χ.Ο.Π. 
του Νομού, αποφασίζουμε: 

Τροποποιούμε το σχέδιο διανομής Χαροκοπιού με τον καθορισμό 
χρήσης του οικ. Τετρ. 19 ως χώρο ανέγερσης πνευματικού Κέντρου 
με τους παρακάτω όρους δόμησης: 

Ποσοστό κάλυψης 20% — συντελεστής δόμησης: 0,40 — όροφοι 2 
— μέγιστο ύψος κτιρίου 8,50μ., υποχρεωτική στέγη με κεραμίδια. 

Ο Περιβάλλουν ελεύθερος χώρος να διαμορφωθεί κατάλληλα ώστε 
να είναι κοινόχρηστος και να μη υπάρχει περίφραξη. 

Η απόφαση αυτή ισχύει από την υπογραφή της. 

Η απόφαση αυτή να δημοαιευθεί στην Εφημερίδα της Κυβερνήσεως. 

Ιωάννινα, 29 ΜαΤου 1986 
Ο Νομάρχης 

ΒΑΣ. ΜΠΡΑΚΑΤΣΟΤΛΑΣ 

Αριθ. οικ. 2302 (3) 

Καθορισμός ορίων, όρων και περιορισμών δόμησης στους οικισμούς 

ΑΛΩΡΟΣ, ΝΕΡΟΜΥΛΟΙ, ΠΡΟΔΡΟΜΟΣ, ΣΩΣΑΝΔΡΑ, της 

Επαρχίας Αλμωπίας του Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
όργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/85 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181 Δ/3.5.85) για 
τον τρόπο καθορισμού ορίων οικισμών της χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησής τους. 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφουρούν στον προσδιοριμό των ορίων των υπόψη οικισμών. 

5. Την απόφασή μας με αριθ. 296/28.1.1986 για την κατάταξη 
των οικισμών του Ν. Πέλλας, που έχουν πληθυσμό κάτω από 2.000 
κατοίκους σε κατηγορίες και καθορισμό ειδικών όρων δομήσεως. 

6. Τα πληθυσμιακά στοιχεία της τελευταίας απογραφής της ΕΣΥΕ. 

7. Τις πράξεις γνωμοδοτήσεως του Συμβουλίου Χωροταξίας, Οικισμού 
και Περιβάλλοντος του Νομού με αριθμούς 129/85, 7/86, 45/86, 
81/86, 83/86. 

8. Τις αποφάσεις των κοινοτικών συμβουλίων Αλώρου με αριθ. 
37/85, Σωσάνδρας με αριθ. 53/85 και Νερομύλων με αριθ. 37/85, 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, αποφα¬ 
σίζουμε: 

1. Καθορίζουμε τα όρια των οικισμών «ΑΛΩΡΟΣ», «ΝΕΡΟΜΥ¬ 
ΛΟΙ», «ΠΡΟΔΡΟΜΟΣ» και «ΣΩΣΑΝΔΡΑ» του Ν. Πέλλας όπως αυτά 
φαίνονται στα σχετικά πρωτότυπα τοπογραφικά διαγράμματα σε κλ. 
1:2000 κα 1:5000, που συντάχθηκαν με βάση στοιχεία χαρτών και 
επί τόπου έλεγχο, θεωρήθηκαν από τον Προϊστάμενο του Τμήματος 
Πολεοδομίας και Πολεοδομικών Εφαρμογών με την από 25.5.86 
πράξη του και αποτελούν αναπόσπαστα μέρη της απόφασης αυτής. 

2. Καθορίζουμε τους ακόλουθους Γενικούς και Ειδικούς όρους και περιο¬ 
ρισμούς Δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 (ΦΕΚ 181/Δ/3.5.85). 

2.1.2. Ελάχιστο εμβαδό αρτιότητας των γηπέδων που βρίσκο¬ 
νται μέσα στο ήδη εγκεκριμένο σχέδιο τριακόσια (300) τ.μ. για 
όλους τους παραπάνω οικισμούς. 

2.1.3. Ελάχιστο εμβαδό αρτιότητας των γηπέδων που βρίσκονται 
μέσα στα όρια των οικισμών αλλά έξω από τα εγκεκριμένα σχέδια: 
Για τους οικισμούς 'Αλωρο, Σωσάνδρα χίλια (1.000) τ.μ. Για τους 
οικισμούς Νερόμυλοι, Πρόδρομος πεντακόσια (500) τ.μ. 

2.1.4. Κατά παρέκκλιση μέσα στα παραπάνω όρια των οικισμών 
θεωρούντα άρτια τα γήπεδα με όποιο εμβαδό είχαν στις 3.5.1985 
ημέρα Δημοσίευσής του από 24.4. 1985 Π. Δ/τος. 


2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονσται 
από τη 296/28 Ιανουάριου 1986 απόφασή μας. 

3. Κατατάσσουμε τους οικισμούς στις εξής κατηγορίες: 

3.1. ως προς τη θέση στο χώρο: 

'Αλωρος ούτε περιαστικός, ούτε παραλιακός, ούτε τουριστικός. 

Νερόμυλοι ούτε περιαστικός, ούτε παραλιακός, ούτε τουριστικός. 

Πρόδρομος ούτε περιαστικός, ούτε παραλιακός, ούτε τουριστικός. 

Σωσάνδρα ούτε περιαστικός, ούτε παραλιακός, ούτε τουριστικός. 

3.2. ως προς το βαθμό προστασίας σύμφωνα με τη 296/28 Ιαν. 1986 
απόφασή μας. 

3.3. ως προς τη δυναμικότητα: 

Άλωρος στάσιμος. 

Νερόμυλοι στάσιμος. 

Πρόδρομος στάσιμος. 

Σωσάνδρα στάσιμος. 

3.4. ως προς το βαθμό διασποράς: 

Άλωρος διάσπαρτος. 

Νερόμυλοι συνεκτικός 

Πρόδρομος συνεκτικός 

Σωσάνδρα διάσπαρτος. 

3.5. ως προς το μέγεθος: 

Άλωρος μεσαίος. 

Νερόμυλοι μικρός. 

Πρόδρομος μικρός. 

Σωσάνδρα μεγάλος. 

4.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το αρμόδιο.Πολεοδομικό Γραφείο ή Τμήμα Πολεοδο¬ 
μίας και Πολεοδομικών Εφαρμογών του Νομού, ώστε να εξασφαλί¬ 
ζεται η συνέχεια των υπαρχόντων και η δημιουργία νέων κοινοχρή¬ 
στων χώρων σύμφωνα με τα οριζόμενα στις διατάξεις της παρ. 1 
του άρθρου 6 του Π.Δ. της 24.4.35. 

4.2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 (ΦΕΚ 
181 Δ/85). 

Η απόφαση αυτή μαζί με τα σχεδιαγράμματα οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

Έδεσσα, 5 Ιουνίου 1986 
Ο Νομάρχης 
ΝΙΚ. ΜΑΚΡΑΚΗΣ 

